La documentació que s'annexa a la sol·licitud d'inscripció pot ser fotocòpies dels documents originals i s'ha d'annexar electrònicament en format PDF.
La mida màxima per enviar el formulari amb els documents és de 25 MB.
Documentació que pot acompanyar la sol·licitud en el cas de persona jurídica:
Documentació que pot acompanyar la sol·licitud en el cas de persona física:
Documentació que pot acompanyar la sol·licitud en el cas d'empresa estrangera:
Per acreditar la seva capacitat d'obrar cal aportar la documentació següent:
a) Empresa d'un Estat membre de la Unió Europea o d'un Estat signatari de l'Acord sobre l'Espai Econòmic Europeu:
b) Empresa estrangera d'un Estat no membre de la Unió Europea:
Les sucursals d'empreses estrangeres no es poden inscriure al RELI, ja que no disposen de personalitat jurídica.
En tot cas, es pot inscriure l'empresa estrangera i la sucursal podrà concórrer a licitacions en nom de l'empresa matriu estrangera si compta amb la representació suficient recollida als estatuts.
Es pot inscriure al RELI qualsevol persona física o jurídica nacional o estrangera que acrediti personalitat jurídica i capacitat d'obrar i que no estigui en situació de prohibició per contractar amb les administracions públiques, d'acord amb els requisits que estableix la legislació de contractes de les administracions públiques.
Si hi ha dubtes sobre quins han de ser els documents i les dades que cal incorporar a l'expedient, o com annexar la documentació, es pot trucar al 012, consultar la web del RELI, consultar les preguntes freqüents, o bé fer la consulta a la bústia de contacte.
Les persones/empreses que hi estiguin interessades han de fer una sol·licitud d'inscripció normalitzada, que poden emplenar en línia des del web del RELI.
Al RELI s'inscriuen les dades i circumstàncies que resulten rellevants per acreditar les condicions d'aptitud de les empreses per contractar, incloses les facultats dels seus representats i apoderats.
L'empresa que sol·liciti inscriure's al RELI ha d'emplenar a la sol·licitud d'inscripció les dades i circumstàncies relatives a les seves condicions d'aptitud per contractar que vulgui que constin en aquest registre, les quals s'han d'acompanyar de la documentació acreditativa corresponent.
En el RELI només quedaran informades les dades que hagin estat acompanyades de la documentació acreditativa, que s'especifica a l'apartat 'Documentació'.
Les dades que les empreses poden sol·licitar inscriure al RELI són les següents:
Dades de solvència econòmica i financera:
Dades de solvència tècnica i professional:
L'accés al RELI utilitza el servei VÀLid, que integra diferents mecanismes d'identificació, sense que es pugui accedir mitjançant el codi provisional i/o el número registral.
Els sistemes d'accés són els següents:
Si necessiteu més informació sobre l'IdCAT Mòbil, trobareu un apartat de preguntes més freqüents a https://www.aoc.cat/portal-suport/idcat_mobil-base-de-coneixement/idservei/idcat_mobil/.
Una vegada que s'ha generat la sol·licitud, el sistema facilita un resguard amb les dades d'identificació de l'empresa.
Aquest resguard indica si la sol·licitud s'ha generat correctament al registre telemàtic del Departament de la Vicepresidència i d'Economia i Hisenda, amb la data i l'hora d'entrada.
A partir d'aquest moment, les dades enviades queden bloquejades i l'empresa no pot accedir-hi per modificar res fins que finalitzi la tramitació de l'expedient d'inscripció o actualització de dades al RELI.
Si l'empresa necessités esmenar o completar alguna de les dades que es troben al formulari telemàtic es pot adreçar a la Secretaria Tècnica de la JCCA.
El personal tècnic del RELI retornarà la sol·licitud per tal que l'empresa pugui completar/esmenar les dades i trametre correctament la sol·licitud.
L'accés al RELI mitjançant el codi d'accés provisional i/o el número registral queda obsolet.
La inscripció al Registre s'ha de fer efectiva en el termini màxim d' un mes.
Un cop s'ha fet efectiva la inscripció es comunica mitjançant un correu electrònic a l'adreça informada en la sol·licitud.
Si transcorregut el termini d' un mes no s'ha notificat resolució expressa, la sol·licitud d'inscripció es podrà entendre estimada, d'acord amb el règim de dret administratiu vigent.
El/la cap de la Secretaria Tècnica de la Junta Consultiva de Contractació Administrativa és l'òrgan competent per acordar o denegar la inscripció en el Registre electrònic d'empreses licitadores de la Generalitat de Catalunya.
Pot denegar motivadament la inscripció en el Registre i també pot suspendre o cancel·lar la inscripció registral, en cas que l'empresa que ha sol·licitat la inscripció incompleixi els requisits i les obligacions.
L'autorització de la inscripció o actualització de dades es notifica a l'empresa per correu electrònic.
Contra els acords de denegació, suspensió i cancel·lació i qualsevol acord amb incidència en la inscripció registral es pot presentar recurs d'alçada davant el conseller o consellera competent en matèria d'economia i hisenda, en el termini d' un mes, des de l'endemà de la comunicació per correu electrònic.